
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1907 

23 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 1064129/801/Α0006/ 

5.8.2004 (ΒΊ255) απόφασηςτου Υφυπουργού Οικο¬ 
νομίας και Οικονομικών «Μεταβίβαση αρμοδιοτή¬ 
των, καθώς και εξουσίας να υπογράφουν «Με εντολή 
Υφυπουργού» στο Γενικό Γραμματέα του Υπουργεί¬ 
ου Οικονομίας και Οικονομικών, στο Γενικό Γ ραμμα¬ 
τέα Πληροφορικών Συστημάτων, στον Ειδικό Γ ραμ¬ 
ματέα του Σ.Δ.Ο.Ε., στους Γενικούς Διευθυντές και 
στους Προϊσταμένους Διευθύνσεων, Τμημάτων και 
Αυτοτελών Γ ραφείων της Κεντρικής Υπηρεσίας και 
των Ειδικών Αποκεντρωμένων Υπηρεσιών του 
Υπουργείου Οικονομίας και Οικονομικών». ι 

Καθορισμός ύψους αποζημίωσης ανά συνεδρίαση 
των μελών της επιτροπής αξιολόγησης προσφο¬ 
ρών που υπεβλήθησαν στο πλαίσιο της προκήρυ¬ 
ξης ανοικτού Διεθνούς διαγωνισμού για την ανάλη¬ 
ψη εκπόνησης του προγράμματος με τίτλο «Εκπαί¬ 
δευση στη διαχείριση της Έρευνας και Τεχνο¬ 


λογίας», Μέτρο 8.3 του ΕΠΑΝ του Γ ΚΠΣ. 2 

Έγκριση Οργανισμού Εσωτερικής Υπηρεσίας του Νο¬ 
μικού Προσώπου Δημοσίου Δικαίου «Παιδικός 

Σταθμός Κοινότητας Μαγούλας», Ν. Αττικής. 3 

Συγκρότηση Επιτροπής του αρ. 19παρ. 2του Ν. 2910/ 
2001 όπως αντικαταστάθηκε από το αρ. 32παρ. 10 

του Ν. 3202/2003 . 4 

Απόκτηση Ελληνικής ιθαγένειας από την Τρούσκινα 
Ναταλία. 5 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. 2/59695/0022/ 
19.11.2004 κοινή υπουργική απόφαση που δημοσι- 


εύθηκεστοΦΕΚ 1768/Β/1.12.2004. 6 

Διόρθωση σφάλματος στην υπ’ αριθμ. Φ. 15974/1895/ 

28.5.2004 απόφαση του Γενικού Γραμματέα Περι¬ 
φέρειας Αττικής. 7 

Διόρθωση σφάλματος στην τ.τ. 57074/12.11.2004 
απόφαση του Γενικού Γ ραμματέα Περιφέρειας Ατ¬ 
τικής (ΦΕΚ 1774/Β/2.12.2004). 8 


ΑΠΟΦΑΣΕΙ Σ 

Αριθ. 1100776/1253/Α0006 (1) 

Τροποποίηση της υπ’ αριθμ. 1064129/801/Α0006/ 

5.8.2004 (Β' 1255) απόφασης του Υφυπουργού Οικο¬ 
νομίας και Οικονομικών «Μεταβίβαση αρμοδιοτήτων, 
καθώς και εξουσίας να υπογράφουν «Με εντολή Υφυ¬ 
πουργού» στο Γενικό Γ ραμματέα του Υπουργείου Οι¬ 
κονομίας και Οικονομικών, στο Γενικό Γραμματέα 
Πληροφορικών Συστημάτων, στον Ειδικό Γ ραμματέα 
του Σ.Δ.Ο.Ε., στους Γενικούς Διευθυντές και στους 
Προϊσταμένους Διευθύνσεων, Τμημάτων και Αυτοτε¬ 
λών Γ ραφείων της Κεντρικής Υπηρεσίας και των Ειδι¬ 
κών Αποκεντρωμένων Υπηρεσιών του Υπουργείου Οι¬ 
κονομίας και Οικονομικών». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 16, 25, 28 και 29 του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137). 

β) Του άρθρου 81 του Ν. 1892/1990 «Για τον εκσυγχρο¬ 
νισμό και την ανάπτυξη και άλλες διατάξεις» (Α' 101). 

γ) Του Π.Δ. 284/1988 «Οργανισμός του Υπουργείου Οι¬ 
κονομικών» (Α' 128), όπως ισχύει. 

δ) Του άρθρου 29Α'του Ν. 1558/1985, όπως προστέθη¬ 
κε με το άρθρο 27 του Ν. 2081/1992 (Α' 154) καιαντικατα- 
στάθηκε με το άρθρο 1 παρ. 2α του Ν. 2469/1997 (Α'38). 

2. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 519). 

3. Την υπ’ αριθμ. 1086421/2042/0006/30.11.1990 κοινή 
απόφαση των Υπουργών Προεδρίας της Κυβέρνησης και 
Οικονομικών «Εξαίρεση διοικητικών πράξεων ή εγγρά¬ 
φων του Υπουργείου Οικονομικών από τον περιορισμό 
των υπογραφών της παρ. 1 του άρθρου 81 του Ν. 1892/ 
1990» (Β' 756). 

4. Την υπ’ αριθμ. 1064129/801/Α0006/5.8.2004 απόφα¬ 
ση του Υφυπουργού Οικονομίας και Οικονομικών «Μετα¬ 
βίβαση αρμοδιοτήτων, καθώς και εξουσίας να υπογρά¬ 
φουν «Με εντολή Υφυπουργού» στο Γενικό Γραμματέα 
του Υπουργείου Οικονομίας και Οικονομικών, στο Γενικό 
Γραμματέα Πληροφορικών Συστημάτων, στον Ειδικό 
Γραμματέα του Σ.Δ.Ο.Ε, στους Γενικούς Διευθυντές και 

στους Προϊσταμένους Διευθύνσεων, Τμημάτων και Αυτο¬ 
τελών Γραφείων της Κεντρικής Υπηρεσίας και των Ειδι¬ 
κών Αποκεντρωμένων Υπηρεσιών του Υπουργείου Οικο¬ 
νομίας και Οικονομικών» (Β' 1255). 

5. Την υπ’ αριθ. 1071473/877/Α0006/9.9.2004 (Β' 1429) 
απόφαση του Υφυπουργού Οικονομίας και Οικονομικών 
«Τροποποίηση και συμπλήρωση της υπ’ αριθμ. 1064129/ 
801/Α0006/5.8.2004 (Β' 1255) απόφασης του Υφυπουρ¬ 
γού Οικονομίας και Οικονομικών «Μεταβίβαση αρμοδιο¬ 
τήτων, καθώς και εξουσίας να υπογράφουν Με εντολή 
Υφυπουργού στο Γενικό Γραμματέα του Υπουργείου Οι¬ 
κονομίας και Οικονομικών, στο Γενικό Γραμματέα Πληρο¬ 
φορικών Συστημάτων, στον Ειδικό Γραμματέα του 
Σ.Δ.Ο.Ε., στους Γενικούς Διευθυντές και στους Προϊστα¬ 
μένους Διευθύνσεων, Τμημάτων και Αυτοτελών Γραφεί¬ 
ων της Κεντρικής Υπηρεσίας και των Ειδικών Αποκεντρω¬ 
μένων Υπηρεσιών του Υπουργείου Οικονομίας και Οικο¬ 
νομικών». 

6. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (Α' 57). 

7. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

I. Τροποποιούμε την υπ’ αριθμ. 1064129/801 /Α0006/ 
5.8.2004 (Β' 1255) απόφασή μας (όπως αυτή τροποποιή¬ 
θηκε και συμπληρώθηκε με την υπ’ αριθ. 1071473/877/ 
Α0006/9.9.2004, ΦΕΚ1429 Β' όμοια απόφαση), περί μετα¬ 
βίβασης στους Γενικούς Γραμματείς, Γενικούς Διευθυ¬ 
ντές και Προϊσταμένους οργανικών μονάδων του Υπουρ¬ 
γείου Οικονομίας και Οικονομικών, αρμοδιοτήτων και 
εξουσίας υπογραφής «Με εντολή Υφυπουργού», ως ακο¬ 
λούθως: 

1. Στο άρθρο 2 «Στο Γενικό Γ ραμματέα Πληροφορικών 
Συστημάτων»: 

Στην παρ. 1 προστίθενται περιπτώσεις δ', ε' και στ' που 
έχουν ως εξής: 

«δ) Αποφάσεις έγκρισης κάθε είδους δαπανών, παρο¬ 
χής πιστώσεων, εντολών προμηθειών ή εκτέλεσης έργων 
και τη σύναψη και υπογραφή συμβάσεων μέχρι του πο¬ 
σού των 300.000 ευρώ, συμπεριλαμβανομένων και των 
έργων του Ε.Π. «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ». 

ε) Προτάσεις συγκρότησης των οικείων Επιτροπών 
Προμήθειας και Παραλαβής. 

στ) Υποβολή των τεχνικών δελτίων έργου που εντάσσο¬ 
νται στο Ε.Π. «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ» του Γ 
Κ.Π.Σ. εκπροσωπώντας το Υπουργείο Οικονομίας και Οι¬ 
κονομικών ως φορέα χρηματοδότησης». 

2. Στο άρθρο 3 «Στους Γ ενικούς Διευθυντές»: 

α) Η υποπερίπτωση ε' της περίπτωσης 3 της παραγρά¬ 
φου II αντικαθίσταται, ως εξής: 

«ε) Ερωτήματα προς τα Υπηρεσιακά Συμβούλια για τη 
μονιμοποίηση των υπαλλήλων αρμοδιότητας των Διευ¬ 
θύνσεων Διοικητικού και Προσωπικού Δ.Ο.Υ.». 

β) Η υποπερίπτωση θ' της περίπτωσης 4 της παραγρά¬ 
φου II αντικαθίσταται, ως εξής: 

«θ) Έγκριση μετακίνησης εκτός έδρας για εκτέλεση 
υπηρεσίας στο εσωτερικό σε Προϊσταμένους Διευθύνσε¬ 
ων, Υποδιευθύνσεων, Τμημάτων και Αυτοτελών Γ ραφείων 
και σε υπαλλήλους, κατά περίπτωση: ί) της Κεντρικής 
Υπηρεσίας και ϋ) των Ειδικών Αποκεντρωμένων Υπηρε¬ 
σιών καθώς και σε τελωνειακούς υπαλλήλους που υπηρε¬ 
τούν στα Πολιτικά Γραφεία Υπουργού, Υφυπουργού και 
στο Γ ραφείο του Γενικού Γραμματέα του Υπουργείου Οι¬ 
κονομίας και Οικονομικών». 


γ) Η υποπερίπτωση ιστ' της περίπτωσης 4 της παρα¬ 
γράφου II αντικαθίσταται, ως εξής: 

«ιστ) Ερωτήματα προς το Υπηρεσιακό Συμβούλιο για τη 
μονιμοποίηση των υπαλλήλων αρμοδιότητας της Διεύ¬ 
θυνσης Προσωπικού Τελωνείων». 

δ) Η υποπερίπτωση κ' της περίπτωσης 4 της παραγρά¬ 
φου II αντικαθίσταται, ως εξής: 

«κ) Χορήγηση αδειών χωρίς αποδοχές μέχρι 30 ημέρες 
στους Προϊσταμένους Διευθύνσεων, Υποδιευθύνσεων, 
Τ μημάτων και Αυτοτελών Γ ραφείων και σε υπαλλήλους, κα¬ 
τά περίπτωση: ί) της Κεντρικής Υπηρεσίας, Ν) των Ειδικών 
Αποκεντρωμένων Υπηρεσιών και ίϋ) των Περιφερειακών 
Υπηρεσιώντης Γενικής Διεύθυνσης Τελωνείων και Ε.Φ.Κ.». 

ε) Η υποπερίπτωση στ'της περίπτωσης 5 της παραγρά¬ 
φου II αντικαθίσταται, ως εξής: 

«στ) Ερωτήματα προς το Υπηρεσιακό Συμβούλιο για τη 
μονιμοποίηση των υπαλλήλων αρμοδιότητας της Διεύ¬ 
θυνσης Προσωπικού και Τεχνικής Υποστήριξης». 

στ) Η υποπερίπτωση γ'της περίπτωσης 7 της παραγρά¬ 
φου II αντικαθίσταται, ως εξής: 

«γ) Χορήγηση κανονικών αδειών (και επαύξηση αυτών 
λόγω αναπηρίας) και ειδικών αδειών στους Προϊσταμέ¬ 
νους των Διευθύνσεωντης Γ ενικής Διεύθυνσης Οικονομι¬ 
κής Επιθεώρησης και των Οικονομικών Επιθεωρήσεων». 

ζ) Η υποπερίπτωση δ' της περίπτωσης 7 της παραγρά¬ 
φου II αντικαθίσταται, ως εξής: 

«δ) Χορήγηση αδειών άνευ αποδοχών μέχρι 30 εργασί- 
μωνημερών στους Π ροϊσταμένουςτων Διευθύνσεωντης 
Γενικής Διεύθυνσης Οικονομικής Επιθεώρησης και των 
Οικονομικών Επιθεωρήσεων, στους Οικονομικούς Επιθε¬ 
ωρητές και στους λοιπούς υπαλλήλους των Οικονομικών 
Επιθεωρήσεων». 

3. Στο άρθρο 4 «Στους Προϊσταμένους Διευθύνσεων και 
Αυτοτελών Γ ραφείων Κ.Υ.» 

Η υποπερίπτωση ζ' της περίπτωσης Α' της παρ. II αντι¬ 
καθίσταται, ως εξής: 

«ζ) Πράξεις υποβιβασμού υπαλλήλων, που εκδίδονται 
κατ' εφαρμογή των διατάξεων του Υπαλληλικού Κώδικα 
περί μη προαγωγής ή λόγω εκτέλεσης της σχετικής πει¬ 
θαρχικής ποινής». 

4. Στο άρθρο 5 «Στους Προϊσταμένους Τμημάτων και μη 
αυτοτελών Γ ραφείων της Κεντρικής Υπηρεσίας»: 

Η υποπερίπτωση θ' της περίπτωσης Α' της παρ. II αντι¬ 
καθίσταται, ως εξής: 

«θ) Παραπομπή στις Υγειονομικές Επιτροπές των Προϊ¬ 
σταμένων και των υπαλλήλων των οργανικών μονάδων 
της Κεντρικής Υπηρεσίας, των Προϊσταμένων των Ειδι¬ 
κών Αποκεντρωμένων Υπηρεσιών, καθώς και άσκηση εν¬ 
δίκων μέσων για θέματα σχετικά με τις γνωματεύσεις των 
παραπάνω Επιτροπών. Αποφάσεις δικαιολόγησης απο¬ 
χής απότα υπηρεσιακά καθήκοντα για λόγους ασθένειας, 
με αποδοχές ή χωρίς αποδοχές, των υπαλλήλων με σχέ¬ 
ση εργασίας ιδιωτικού δικαίου». 

5. Στο άρθρο 6 «Στους Προϊσταμένους Ειδικών Αποκε¬ 
ντρωμένων Υπηρεσιών και ΠροϊσταμένουςτωνΤμημάτων 
τους»: 

α) Η υποπερίπτωση στ'της περίπτωσης 1 της παρ. I αντι¬ 
καθίσταται, ως εξής: 

«στ) Χορήγηση κανονικών αδειών (και επαύξηση αυτών 
λόγω αναπηρίας), αναρρωτικών και λοιπών αδειών στους 
Προϊσταμένους Τμημάτων και στους υπαλλήλους της 
Υπηρεσίας τους, κατά περίπτωση, καθώς και παραπομπή 
αυτών στις Υγειονομικές Επιτροπές και άσκηση ενδίκων 
μέσων για θέματα σχετικά με τη γνωμάτευση των παρα¬ 
πάνω Επιτροπών». 

β) Η υποπερίπτωση α'της περίπτωσης 3 της παρ. II αντι¬ 
καθίσταται, ως εξής: 

«α) Έγκριση μετακίνησης εκτός έδρας, για εκτέλεση 
υπηρεσίας στο εσωτερικό, στους Προϊσταμένους Τελω¬ 
νείων και στους Υποδιευθυντές, στους Προϊσταμένους 
Τμημάτων και στους υπαλλήλους των Τελωνείων, που 
ανήκουν στην κατά τόπον αρμοδιότητά τους (άρθρο 3 
παρ. 1 του Ν. 2685/1999)». 

γ) Η υποπερίπτωση β'της περίπτωσης 3τηςπαρ. II αντι¬ 
καθίσταται, ως εξής: 

«β) Χορήγηση κανονικών αδειών (και επαύξηση αυτών 
λόγω αναπηρίας), αναρρωτικών και ειδικών αδειών στους 
Προϊσταμένους και τους Υποδιευθυντές των Τελωνείων, 
που ανήκουν στην κατά τόπον αρμοδιότητά τους, καθώς 
και παραπομπή αυτών στις Υγειονομικές Επιτροπές και η 
άσκηση ενδίκων μέσων για θέματα σχετικά με τη γνωμά¬ 
τευση των παραπάνω Επιτροπών». 

δ) Η υποπερίπτωση γ' της περίπτωσης 9 της παρ. II κα- 
ταργείται. 

ε) Η υποπερίπτωση δ'της περίπτωσης 9της παρ. II ανα- 
ριθμείται σε περίπτωση γ' και αντικαθίσταται, ως εξής: 

«γ) Χορήγηση κανονικών αδειών (και επαύξηση αυτών 
λόγω αναπηρίας), αναρρωτικών και ειδικών αδειών στους 
Προϊσταμένους των Δ.Ο.Υ., των Δ. Ε.Κ., των Π.Ε.Κ. και των 
Κτηματικών Υπηρεσιών, στους Οικονομικούς Επιθεωρη¬ 
τές, καθώς και στους λοιπούς υπαλλήλους των Οικονομι¬ 
κών Επιθεωρήσεων, παραπομπή αυτών στις Υγειονομι¬ 
κές Επιτροπές καθώς και άσκηση ενδίκων μέσων για θέ¬ 
ματα σχετικά με τη γνωμάτευση των ιδίων Επιτροπών». 

στ) Οι υποπεριπτώσεις ε' και ζ'της περίπτωσης 9 της πα¬ 
ραγράφου II καταργούνται. 

ζ) Η υποπερίπτωση στ' της περίπτωσης 9 της παραγρά¬ 
φου II αναριθμείται σε δ' και οι υποπεριπτώσεις η' έως ιε' 
αναριθμούνται σε ε' έως ιβ'. 

6. Στο άρθρο 7 «Τελικές διατάξεις»: 

Η παράγραφος 2 καταργείται και η παράγραφος 3 ανα- 
ριθμείται σε 2. 

II. Κατά τα λοιπά ισχύει η αριθμ. 1064129/801/Α0006/ 
5.8.2004 (Β’ 1255) απόφασή μας, (όπως αυτή έχει τροπο¬ 
ποιηθεί και συμπληρωθεί με την υπ’ αριθ. 1071473/ 
877/Α0006/9.9.2004 (Β' 1429) όμοια απόφαση). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 14916 ΕΦΑ 2964/14916 (2) 

Καθορισμός ύψους αποζημίωσης ανά συνεδρίαση των 
μελών της επιτροπής αξιολόγησης προσφορών που 
υπεβλήθησαν στο πλαίσιο της προκήρυξης ανοικτού 
Διεθνούς διαγωνισμού για την ανάληψη εκπόνησης 
του προγράμματος με τίτλο «Εκπαίδευση στη διαχεί¬ 
ριση της Έρευνας και Τεχνολογίας», Μέτρο 8.3 του 
ΕΠΑΝ του Γ' ΚΠΣ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν.1558/1985 (ΦΕΚ 137/Α/26.7.1985) «Κυβέρνη¬ 
ση και Κυβερνητικά Όργανα». 

β. Του Ν. 1514/1985 (ΦΕΚ 13/Α/8.2.1985) «Ανάπτυξητης 


Επιστημονικής και Τεχνολογικής Έρευνας», όπωςτροπο- 
ποιήθηκε μεταγενέστερα και ισχύει σήμερα. 

γ. το Ν. 2919/2001 για σύνδεση της έρευνας και τεχνο¬ 
λογίας με την παραγωγή και άλλες διατάξεις (ΦΕΚ 
128/Α/25.6.2001), 

δ. Του Ν. 1256/1982 «Για την πολυθεσία, τηνπολυαπα- 
σχόληση και την καθιέρωση ανωτάτου ορίου απολαβών 
από το Δημόσιο Τομέα καθώς και για το Ελεγκτικό Συνέ¬ 
δριο, το Νομικό Συμβούλιο του Κράτους και άλλες διατά¬ 
ξεις», όπως συμπληρώθηκε με το Ν. 1400/1983. 

ε. Του Ν. 2362/1995 (ΦΕΚ 247/Α/27.11.1995) «Περί δη¬ 
μόσιου λογιστικού, ελέγχου των δαπανών του Κράτους 
και άλλες διατάξεις». 

στ. Του Ν. 2860/2000 (ΦΕΚ 251/Α/14.11.2000) «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις». 

ζ. Του Ν. 2470/1997 (ΦΕΚ40/Α/21.3.1997) «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες διατάξεις». 

η. Του Ν. 2954/2001 (ΦΕΚ255/Α/2.11.2001) «Φορολογι¬ 
κές ρυθμίσεις, αμοιβαία κεφάλαια, συμπλήρωση της χρη¬ 
ματιστηριακής νομοθεσίας και άλλες διατάξεις». 

θ. Του Ν. 3205/2003 (ΦΕΚ 297/Α/23.12.2003) «Μισθολο- 
γικές ρυθμίσεις λειτουργών και υπαλλήλων του Δημοσί¬ 
ου, ΝΠΔΔ και ΟΤΑ, μονίμων στελεχών των Ενόπλων Δυ¬ 
νάμεων και αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συνα¬ 
φείς διατάξεις». 

ι. Του άρθρου 7 του Ν. 2244/1994 «Ρύθμιση θεμάτων 
ηλεκτροπαραγωγής από ανανεώσιμες πηγές ενέργειας 
και από συμβατικά καύσιμα και άλλες διατάξεις». 

2. α. Το Π .Δ. 27/1996 (ΦΕΚ 19/Α/1.2.1996) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

β.ΤοΠ.Δ. 122/2004 (ΦΕΚ 85/Α/17.3.2004) «Ανασύσταση 
του Υπουργείου Τουρισμού». 

γ. Το Π.Δ. 327/1995 «Όροι και διαδικασίες για την ανά¬ 
θεση της εκτέλεσης και τη χρηματοδότηση έργων, μελε¬ 
τών και υπηρεσιών που προβλέπονται σε προγράμματα 
του Υπουργείου Βιομηχανίας, Ενέργειας και Τεχνολο¬ 
γίας». 

δ. Το Π.Δ. 346/1998 «Προσαρμογή της Ελληνικής Νο¬ 
μοθεσίας για τις δημόσιες συμβάσεις υπηρεσιώνπροςτις 
διατάξεις της οδηγίας 92/50/ΕΌΚ του Συμβουλίου της 
18.7.1992» όπως αυτό τροποποιήθηκε με το Π.Δ. 18/2000. 

ε. Το Π.Δ. 4/2002 (ΦΕΚ4/Α/14.1.2002) «Εκτέλεση ενεργει¬ 
ών Τεχνικής Βοήθειας-Στήριξης και διαχείριση των αντί¬ 
στοιχων πόρων» καθώς και την υπ’ αριθμ. 60630/ΕΥΣ 
5671/16.9.2003 εγκύκλιο του Υπουργείου Οικονομίας και 
Οικονομικών «Εξειδίκευση της εφαρμογήςτου Π.Δ. 4/2002. 

3. Την υπ’ αριθμ. 5439/14.5.1985 κοινή απόφαση Υπουρ¬ 
γών Οικονομικών και Έρευνας και Τεχνολογίας «Σύσταση 
Ειδικών Λογαριασμών στο ΥΠΕΤ και στους εποπτευόμε¬ 
νους από αυτό φορείς για την αξιοποίηση των κονδυλίων 
της έρευνας» όπως τροποποιήθηκε και συμπληρώθηκε 
με τις υπ’ αριθ. 5056/20.5.1987, 7401/11.5.1988, 570/ 
19.1.1994 και 12739/9.10.2000 όμοιες αποφάσεις. 

4. Την απόφαση της επιτροπής της Ευρωπαϊκής Ένω¬ 
σης υπ’ αριθμ. Ο (2001) 550/14.3.2001 με κωδικό 2000/ 
ΟΡ/16/1/ΡΟ/016 για την έγκριση του Επιχειρησιακού 
Προγράμματος «Ανταγωνιστικότητα» (ΕΠΑΝ). 

5. Την απόφαση της Ε.Υ.Δ. του ΕΠΑΝ 5077/β3/609/ 
27.6.2003 με την οποία εγκρίνεται η ένταξη της πράξης με 
θέμα «Εκπαίδευση στη διαχείριση της Έρευνας και Τε¬ 
χνολογίας» στο ΕΠΑΝ, Μέτρο 8.3. 

6. Την προκήρυξη ανοικτού διεθνούς διαγωνισμού για 
την ανάληψη εκπόνησης του προγράμματος με τίτλο «Εκ¬ 
παίδευση στη διαχείριση της έρευνας και τεχνολογίας», 
Τεύχος ΔΙΑΚΗΡΥΞΗΣ Επίσημη Εφημερίδα Ε.Κ. υπ’ αριθμ. 
Τεύχος 24/4.2.2004, αριθμός Προκήρυξης 21122. 

7. Την ένταξη του έργου με τίτλο «Εκπαίδευση στη δια¬ 
χείριση της Έρευνας και Τεχνολογίας», Μέτρο: 8.3 στο 
ΠΔΕ της ΓΓΕΤ, ΣΑΕ 013/3 έργο 2003 ΣΕ01330013. 

8. Την υπ’ αριθμ. ΓΓΕΤ 9249/26.7.2004 (ΦΕΚ 1205/Β/ 
5.8.2004) απόφαση του Υπουργού Ανάπτυξης με θέμα 
«Σύσταση γνωμοδοτικής επιτροπής αξιολόγησης προ¬ 
σφορών». 

9. Την υπ’ αριθμ. ΓΓΕΤ 12406/ΕΦΑ 2499/21.10.2004 
απόφαση του Υπουργού Ανάπτυξης με θέμα «Συγκρότη¬ 
ση επιτροπής αξιολόγησης προσφορών που υπεβλήθη- 
σαν στο πλαίσιο της προκήρυξης ανοικτού Διεθνούς Δια¬ 
γωνισμού για την ανάληψη εκπόνησης του Προγράμμα¬ 
τος με τίτλο «Εκπαίδευση στη διαχείριση της Έρευνας και 
Τεχνολογίας», Μέτρο 8.3 του ΕΠΑΝ του Γ' ΚΠΣ». 

10. Την υπ’ αριθμ. 3405/22.7.2002 απόφαση του Υπουρ¬ 
γού Ανάπτυξης «Μεταβίβαση αρμοδιότητας ανάθεσης 
ενεργειών Τεχνικής Βοήθειας στην Γενική Γραμματεία 
Έρευνας και Τεχνολογίας» (ΦΕΚ 760/Β/12.6.2003). 

11. Την υπ’ αριθμ. 14640/7.11.2003 απόφαση εκτέλεσης 
έργου με τίτλο «Ενέργειες της ΓΓΕΤ για την υποστήριξη 
της υλοποίησης του ΕΠΑΝ», όπως τροποποιήθηκε με την 
υπ’ αριθμ. 9597/3.8.2004. 

12. Την υπ’ αριθμ. 9761/12.7.2003 απόφαση σχετικά με 
τον ορισμό Υπόλογου Διαχειριστή για το έργο Δημοσίων 
Επενδύσεων με κωδικό 2003ΣΕ01330010 της ΣΑΕ 013/3. 

13. Τη Συλλογική απόφαση έργου ΣΑΕ013, Κ.Α. 
2003ΣΕ01330010 «Δαπάνες Τεχνικής Στήριξης της ΓΓΕΤ 
για την υποστήριξη της υλοποίησης του ΕΠΑΝ» του ΠΔΕ 
της ΓΓΕΤ/ΥΠΑΝ. 

14. Την ανάγκη αξιολόγησης των προσφορών που υπε- 
βλήθησαν, αποφασίζουμε: 

1. Καθορίζουμε την αποζημίωση ανά συνεδρίαση των 
μελών της επιτροπής αξιολόγησης προσφορών που υπε- 
βλήθησαν στο πλαίσιο της προκήρυξης ανοικτού Διε¬ 
θνούς διαγωνισμού για την ανάληψη εκπόνησης του προ¬ 
γράμματος με τίτλο «Εκπαίδευση στη διαχείριση της 
Έρευνας και Τεχνολογίας», Μέτρο 8.3 του ΕΠΑΝ του 
ΓΚΠΣ» ως εξής: 

Η αμοιβή κάθε μέλους της ανωτέρω Επιτροπής και της 
γραμματειακής υποστήριξης καθορίζεται σε 41,3 ευρώ 
ανά συνεδρίαση. 

2. Το συνολικό κόστος εκτιμάται σε 4.436,50 ευρώ. 

Η δαπάνη θα καλυφθεί από την Τεχνική Βοήθεια ΚΩΔ. 
2003ΣΕ01330010 του ΠΔΕ της ΓΓΕΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 2004 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. 10713 (3) 

Έγκριση Οργανισμού Εσωτερικής Υπηρεσίας του Νομι¬ 
κού Προσώπου Δημοσίου Δικαίου «Παιδικός Σταθμός 
Κοινότητας Μαγούλας», Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981 «Περί 
Κύρωσης του Κώδικα περί καταστάσεως προσωπικού 


των Ο.Τ.Α.» όπως τροποποιήθηκε από τις διατάξεις του 
άρθρου 26του Ν. 1832/1989 και αντικαταστάθηκε από τις 
διατάξεις της παρ. 5 του άρθρου 8 του Ν. 2307/1995 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις». 

2. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, Ρύθμιση των Θεμάτων 
για την Τοπική Αυτοδιοίκηση και άλλες διατάξεις». 

3. Τις διατάξεις του Δημοτικού και Κοινοτικού Κώδικα (Π Δ. 
410/1995) ειδικότερα δετών άρθρων 106 και 198 αυτού. 

4. Τις διατάξεις του άρθρου 106 του Ν. 2362/1995 «Πε¬ 
ρί Δημοσίου Λογιστικού Ελέγχου, των δαπανών του Κρά¬ 
τους και άλλες διατάξεις». 

5. Τις διατάξεις των άρθρων 27 και28του Ν. 3202/2003. 

6. Τις σχετικές διατάξεις του Ν. 2190/1994 που ισχύουν 
και για τους υπαλλήλους των Ο.Τ.Α. και άλλες διατάξεις, 
περί υπαλλήλων Ο.Τ.Α. 

7. Την υπ’ αριθ. 3016/5.4.2001 απόφαση του Γενικού 
Γραμματέα Περιφέρειας Αττικής και δημοσιεύθηκε στο 
ΦΕΚ 418/τ.Β'/11.4.2001 και αφορά τη σύσταση του Νομι¬ 
κού Προσώπου Δημοσίου Δικαίου «ΠΑΙΔΙΚΟΣ ΣΤΑΘΜΟΣ 
ΚΟΙΝΟΤΗΤΑΣ ΜΑΓΟΥΛΑΣ». 

8. Την υπ’ αριθ. 14/2003 απόφαση του Διοικητικού Συμ¬ 
βουλίου του Παιδικού Σταθμού Κοινότητας Μαγούλας περί 
Ψήφισης του Οργανισμού Εσωτερικής Υπηρεσίας του. 

9. Την υπ’ αριθ. 117/2003 απόφαση του Κοινοτικού Συμ¬ 
βουλίου Κοινότητας Μαγούλας περί έγκρισης του Οργα¬ 
νισμού Εσωτερικής Υπηρεσίας του Νομικού Προσώπου 
Δημοσίου Δικαίου «Παιδικός Σταθμός Κοινότητας Μα¬ 
γούλας». 

10. Το υπ’ αριθ. 9/1/17.9.2004 Πρακτικό του Υπηρεσια¬ 
κού Συμβουλίου Ο.Τ.Α. Δυτ. Αττικής, με το οποίο γνωμο- 
δοτεί ομόφωνα υπέρ της έγκρισης του Οργανισμού Εσω¬ 
τερικής Υπηρεσίαςτου Νομικού Προσώπου Δημοσίου Δι¬ 
καίου «Παιδικός Σταμός Κοινότητας Μαγούλας». 

11. Την υπ’ αριθ. οικ. 16978/12.11.2003 απόφαση του 
Γενικού Γραμματέα της Περιφέρειας Αττικής, περί μετα¬ 
βίβασης αρμοδιοτήτων και εξουσίας υπογραφής «Με 
εντολή Γενικού Γ ραμματέα» αποφάσεων, εγγράφων και 
άλλων πράξεων στο Γενικό Διευθυντή Περιφέρειας, 
στους Προϊσταμένους των Διευθύνσεων Αυτοδιοίκησης- 
Αποκέντρωσης Τοπικής Αυτοδιοίκησης και Διοίκησης Αν. 
Αττικής - Δυτ. Αττικής - Πειραιώς και στους Προϊσταμέ¬ 
νους των Τμημάτων των Διευθύνσεων αυτών (ΦΕΚ δημο¬ 
σίευσης 1693/τ.Β/18.11.2003), αποφασίζουμε: 

Εγκρίνουμε τον Οργανισμό Εσωτερκής Υπηρεσίας του 
Νομικού Προσώπου Δημοσίου Δικαίου «Παιδικός Σταθ¬ 
μός Κοινότητας Μαγούλας», σύμφωνα με τις υπ’ αριθ. 
14/2003 και 117/2003 αποφάσεις του Διοικητικού Συμ¬ 
βουλίου του Νομικού Προσώπου Δημοσίου Δικαίου και 
του Κοινοτικού Συμβουλίου Μαγούλας, αντίστοιχα, κατό¬ 
πιν και σύμφωνης γνώμης του Οικείου Υπηρεσιακού Συμ¬ 
βουλίου, όπως κατωτέρω: 

Άρθρο 1 

Το νεοσύστατο Νομικό Πρόσωπο Δημοσίου Δικαίου 
Κοινότητας Μαγούλας έχει τίτλο «ΠΑΙΔΙΚΟΣ ΣΤΑΘΜΟΣ 
ΚΟΙΝΟΤΗΤΑΣ ΜΑΓΟΥΛΑΣ» και είναι δυναμικότητας 90 
νηπίων. 

Άρθρο 2 

Σκοπός 

Ο Παιδικός Σταθμός έχει σκοπό: 

1. Την καθημερινή φροντίδα, φύλαξη, ημερήσια δια- 

τροφή, διαπαιδαγώγηση και ψυχαγωγία παιδιών εργαζο¬ 
μένων γονέων ή οικογενειών με κοινωνικά προβλήματα 
(ασθένεια γονέα, θάνατος, ανεργία, μονογονεϊκή οικογέ¬ 
νεια, στράτευση γονέα κ.ά. 

2. Την πολύπλευρη νοητική, συναισθηματική, κοινωνική 
και ψυχοσωματική ανάπτυξη των παιδιών, σύμφωνα μετις 
σύγχρονες επιστημονικές αντιλήψεις της παιδαγωγικής 
και της ψυχολογίας του παιδιού. 

3. Την προπαρασκευή τους για την φυσική μετάβασή 
του ς από την οικογενειακή ζωή στο σχολικό περιβάλλον. 

4. Τη βοήθεια για την αντιμετώπιση τυχόν κοινωνικών 
προβλημάτων τους. 

Άρθρο 3 

Διάρθρωση Υπηρεσιών 

Οι υπηρεσίες του Παιδικού Σταθμού Κοινότητας Μα¬ 
γούλας λειτουργούν σε επίπεδο Διεύθυνσης. 

Η Διεύθυνση του Παιδικού Σταθμού αποτελείται από τα 
εξήςτμήματα: 

1. Τ μήμα Προσχολικής Αγωγής 

2. Τμήμα Διοικητικού - Οικονομικού 

Άρθρο 4 

Η Οργανική Σύνθεση και κατάταξη των θέσεωντου προ¬ 
σωπικού του Παιδικού Σταθμού Κοινότητας Μαγούλας 
συγκροτείται ως εξής: 

I. ΜΟΝΙΜΟ ΠΡΟΣΩΠΙΚΟ 

ΚΛΑΔΟΣΤΕ 

α) Οκτώ (8) θέσεις ΤΕ 9 Βρεφονηπιοκόμων με βαθμό Δ 
-Α. 

ΚΛΑΔΟΣΔΕ 

α)Μία (1) θέση ΔΕ Διοικητικού - Λογιστικού με βαθμό 
Δ-Α. 

β) Μία (1) θέση ΔΕ Διοικητικών Γραμματέων με βαθμό Δ 
-Α. 

γ) Μία (1) θέση ΔΕ Χειριστών Η/Υ με βαθμό Δ-Α. 

δ) Τρεις (3) θέσεις ΔΕ 8 Βοηθών Βρεφονηπιοκόμων - 
Παιδοκόμων με βαθμό Δ-Α. 

ε) Μία (1) θέση ΔΕ 29 Οδηγών αυτοκινήτων με βαθμό Δ 
-Α. 

στ) Μία (1) θέση ΔΕ 32 Μαγείρου - Μαγείρισσας με βαθ¬ 
μό Δ - Α. 

ΚΛΑΔΟΣ ΚΑΤΗΓΟΡΙΑ Υ.Ε. 

α) Μία (1) θέση Υ.Ε. 1 Κλητήρων - Θυρωρών - Γενικών 
καθηκόντων με βαθμό Ε - Β. 

β) Μία (1) θέση Υ.Ε. 14 Βοηθητικού Προσωπικού (Βοη¬ 
θός Μαγείρου) με βαθμό Ε-Β. 

γ)Τέσσερις (4) θέσεις Υ.Ε. 16 Προσωπικού Καθαριότη¬ 
τας με βαθμό Ε - Β 

II. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

ΜΟΝΙΜΟ ΠΡΟΣΩΠΙΚΟ 

Οι ήδη υπηρετούντες μόνιμοι υπάλληλοι του Παιδικού 
Σταθμού Κοινότητας Μαγούλας οι οποίοι μετατάχθηκαν 
αυτοδίκαια σύμφωνα με το άρθρο 12 του Ν. 2880/2001 και 
εντάχθηκαν σε συσταθείσες προσωποπαγείς θέσεις, 
όπως: 

1. ΤΕ ΝΗΠΙΑΓΩΓΩΝ (Προσωρινός) 

Μία (1) θέση που κατέχεται από τη Σιώζου Βασιλική. 

2. ΤΕ ΒΡΕΦΟΝΗΠΙΟΚΟΜΙΑΣ 

Μία (1) θέση που κατέχεται από την Λάλου Αγγελική 
Αντζουλίνα. 

3. ΥΕ 16 ΒΟΗΘΗΤΙΚΟΥ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
- ΒΟΗΘ. ΕΡΓΑΣΙΩΝ 

Μία (1)) θέση που κατέχεται απάτην Νικητοπούλου Πα¬ 
ναγιώτα. 


- Οι ανωτέρω προσωποπαγείς θέσεις καταργούνται με 
την «κατά οποιοδήποτε τρόπο αποχώρηση από την υπη¬ 
ρεσία των υπαλλήλων που τις κατέχουν». 

-Οι Μόνιμοι Υπάλληλοι που κατέχουν προσωποπαγείς 
θέσεις, διατηρούν τα δικαιώματα που είχαν πριν την με¬ 
τάταξή τους. 

-Ο αριθμός των θέσεων είναι ανάλογος με των αριθμό 
των νηπίων. 

-Ο/Η Διευθυντής/τρια δεν υπολογίζεται σ’ αυτή την ανα¬ 
λογία γιατί δεν αναλαμβάνει τάξη. 

Η αναλογία Νηπιοβρεφοκόμων - Νηπίων έχει ως εξής: 

α) Μία Νηπιοβρεφοκόμος ανά 18-20 νήπια ηλικίας από 
21/2-3 1/2 χρονών. 

β) Μία Νηπιοβρεφοκόμος ανά 20 - 22 νήπια ηλικίας από 
31Δ-4 ΙΔ χρονών. 

γ) Μία Νηπιοβρεφοκόμος ανά 24 - 26 νήπια ηλικίας από 
4 ΙΔ - μέχρι την εγγραφή τους στο Δημοτικό Σχολείο. 

Απαραίτητη προϋπόθεση είναι να υπάρχουν δύο (2) συ¬ 
μπληρωματικές θέσεις Νηπιαγωγώνπου να καλύπτουντα 
κενά στο πρωινό και απογευματινό ωράριο, αφού το ωρά¬ 
ριο εργασίας των Νηπιαγωγών είναι 6ωρο, ενώ του Παιδι¬ 
κού Σταθμού 9ωρο. 

III ΕΠΟΧΙΑΚΟ ΠΡΟΣΩΠΙΚΟ 

Τρεις (3) θέσεις 

Η μία θέση ΤΕ Νηπιαγωγών μετατρέπεται μόλις εκκε¬ 
νωθεί με οποιονδήποτε τρόπο σε θέση κλάδου ΤΕ9 Βρε¬ 
φονηπιοκόμων σύμφωνα με τις διατάξεις του άρθρου 35 
Ν. 2646/1998 

Άρθρο 5 

1. Η Διευθύντρια του Νομικού Προσώπου και η Προι- 
σταμένη του Τμήματος Προσχολικής Αγωγής ορίζονται 
από τους κλάδους ΠΕ, ΤΕ 16 Νηπιαγωγών (προσωρινών) 
ή ΤΕ 9 Βρεφονηπιοκόμων. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου ΔΕ 1 Διοικητικού - 
Λογιστικού και ΔΕ Διοικητικού - Λογιστικού. 

Άρθρο 6 

1. Τα του διορισμού των καθηκόντων, των περιορισμών, 
του χρόνου εργασίας, της αστικής ευθύνης, των δικαιω¬ 
μάτων, των αδειών, των μεταβολών της υπηρεσιακής κα¬ 
τάστασης, των ειδικών αμοιβών, των πειθαρχικών αδικη¬ 
μάτων, των ποινών της λύσης της υπαλληλικής σχέσης, 
της Ιατροφαρμακευτικής και Νοσοκομειακής περίθαλ¬ 
ψης, των εξόδων κηδείας καθενός των υπό του παρόντος 
οργανισμού προβλεπομένων Τακτικών Μονίμων Υπαλλή¬ 
λων, διέπονται από τις εκάστοτε ισχύουσες διατάξεις. 

2. Γιατην υπηρεσιακή κατάσταση του προσωπικού που 
υπηρετεί στο Νομικό Πρόσωπο με σύμβαση εργασίας 
Ιδιωτικού Δικαίου Αορίστου Χρόνου (προσόντα-κατάτα- 
ξη-μετάταξη-παραμονή στην Υπηρεσία κ.λ.π.) θα έχουν 
εφαρμογή οι σχετικές διατάξεις. 

Άρθρο 7 

Η κατανομή του προσωπικού στα προβλεπόμενα του 
άρθρου 2 τμήματα γίνεται με απόφαση του Προέδρου 
του Διοικητικού Συμβουλίου του Νομικού Προσώπου σε 
συνεργασία με την Διευθύντρια του Νομικού Προσώπου, 
ανάλογα μετις υπηρεσιακές ανάγκες. 

Άρθρο 8 

Θέματα που αναφέρονται στην λειτουργία του παρό¬ 
ντος Παιδικού Σταθμού (Νομικού Προσώπου) και δεν πε¬ 
ριλαμβάνονται στον παρόντα Ο.Ε.Υ. ρυθμίζονται είτε με 

αποφάσεις του Διοικητικού Συμβουλίου του Νομικού 
Προσώπου είτε με τον κανονισμό λειτουργίας του. 

Άρθρο 9 

Το Νομικό Πρόσωπο μπορεί να έχει εξωτερικούς συ¬ 
νεργάτες με σύμβαση μίσθωσης έργου, τα καθήκοντα και 
οι υποχρεώσεις των οποίων αναφέρονται στον κανονισμό 
λειτουργίας και στη σύμβαση έργου. 

Άρθρο 10 

Οι αρμοδιότητες του προσωπικού του Νομικού Προσώ¬ 
που που αναφέρονται στον παρόντα Ο.Ε.Υ. καθορίζονται 
ως εξής: 

Προϊστάμενος Διεύθυνσης 

α) Προΐσταται όλωντων υπαλλήλωντου Παιδικού Σταθ¬ 
μού. 

β) Είναι αρμόδιος για την εύρυθμη λειτουργία του Παι¬ 
δικού Σταθμού και την τήρηση του παρόντος Κανονισμού 
λειτουργίας. 

γ) Εποπτεύει, συντονίζει και κατευθύνει το παιδαγωγικό 
έργο. 

δ) Είναι υπεύθυνος και εισηγείται στον Πρόεδρο του 
Δ..Σ. κάθε θέμα που σχετίζεται με την λειτουργία, το προ¬ 
σωπικό, τους γονείς και την υλικοτεχνική υποδομή του 
Παιδικού Σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο να προσληφθεί, προκειμένου να διασφαλι- 
σθεί η εύρυθμη λειτουργία του. 

• Το παιδαγωγικό υλικό και τον πόσης φύσεως εξοπλι¬ 
σμό. 

• Τις απαραίτητες εργασίες για την επισκευή και την 
συντήρηση του κτιρίου. 

• Την επιμόρφωση και την μετεκπαίδευση των υπαλλή¬ 
λων. 

ε) Εγκρίνει και υπογράφει: 

• Τα αιτήματα των υπαλλήλων του Παιδικού Σταθμού 
για χορήγηση πόσης φύσεως αδειών (κανονικές, γονικές, 
φοιτητικές κ.λ.π.) 

• Την καταβολή υπερωριακής απασχόλησης του προ¬ 
σωπικού του Παιδικού Σταθμού. 

στ) Συνεργάζεται στενά με τις Διοικητικές Υπηρεσίες 
του Δήμου, οι οποίες οφείλουν να παρέχουν κάθε στοι¬ 
χείο και Διοικητική στήριξη στο έργο της για να διασφαλι¬ 
στεί η εύρυθμη λειτουργία του Παιδικού Σταθμού. 

ζ) Είναι υπεύθυνη για την αξιολόγηση των υπαλλήλων 
και αναθέτει κάθε άλλη εργασία στο προσωπικό του Παι¬ 
δικού Σταθμού όταν κρίνει αναγκαίο. 

Τμήμα Διοικητικού - Οικονομικού 

α) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για τη καλή φύλαξη, συντήρηση και διάθεση 
τους καθώς και για την λοιπή εν γένει περιουσία του Σταθ¬ 
μού, σύμφωνα με τις εκάστοτε αποφάσεις του Διοικητι¬ 
κού Συμβουλίου. 

β) Συντάσσει τις μισθοδοτικές καταστάσεις του προσω¬ 
πικού του Σταθμού και υπολογίζει με βάσει τις ισχύουσες 
διατάξεις του νόμου, πρόσθετες αμοιβές (υπερωρίες 
κ.λ.π.) που προκύπτουν. 

γ) Πραγματοποιεί τις πληρωμές και εισπράξεις του Νο¬ 
μικού Προσώπου. Για τις πληρωμές συνυπογράφει με τον 
Πρόεδρο του Δ.Σ. τα χρηματικά εντάλματα που εκδίδει. 

δ) Είναι υπεύθυνος για την έγκαιρη απόδοση των γενο- 
μένων κρατήσεων για φόρους ή τις ασφαλιστικές εισφο¬ 
ρές. 

ε) Είναι υπεύθυνος για την τήρηση γενικά των λογαρια¬ 


σμών του Νομικού Προσώπου, τη συγκέντρωση των πα¬ 
ραστατικών στοιχείων της διαχείρισης και την φύλαξη και 
ταξινόμηση, όλων των δικαιολογητικών εισπράξεων και 
πληρωμών, έτσι ώστε να είναι ευχερής ο έλεγχος της δια¬ 
χείρισης σε οποιονδήποτε χρόνο. 

στ) Συνεργάζεται με την Διευθύντρια του Νομικού Προ¬ 
σώπου, για την κατάρτιση του προϋπολογισμού, του απο¬ 
λογισμού και του ισολογισμού, του Νομικού Προσώπου 
εισηγούμενος εγκαίρως τυχόν αναμόρφωσή τους. 

ζ) Συντάσσει τις αποφάσεις του Προέδρου και τις κατα¬ 
χωρεί σε ειδικό βιβλίο. 

η) Τηρείτο πρακτικάτου Διοικητικού Συμβουλίου και τα 
καταχωρεί σε ειδικό βιβλίο, 
θ) Τηρεί άλατα απαραίτητα βιβλία 
Τμήμα Προσχολικής Αγωγής 
Παιδαγωγικό προσωπικό. 

α) Φροντίζει για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία και τις ανά¬ 
γκες τους. Απασχολεί τα παιδιά σύμφωνα με το ημερήσιο 
πρόγραμμα απασχόλησης. 

β) Εισηγείται τις ανάγκες εφοδιασμού των αιθουσών, 
για την εφαρμογή του προγράμματος με είδη όπως: (παι¬ 
χνίδια, εποπτικό υλικό, γραφική ύλη, ψυχοκινητικό υλικό 
κ.λ.π.). 

γ) Ενημερώνει τη Διευθύντρια για την ψυχοσωματική 
και ψυχοκινητική εξέλιξη των νηπίων, καθώς και τον παι¬ 
δίατρο, ψυχολόγο για κάθε ύποπτο σχετικά με την υγεία 
τους περιστατικό. 

δ) Τηρεί βιβλίο παρουσίας των νηπίων και ενημερώνει 
την Δ/τρια, για την προσέλευσή τους, τις καθυστερήσεις 
και τις απουσίες τους. 

ε) Αόγω της άμεσης επαφής του με τα παιδιά προσφέ¬ 
ρει σ’ αυτά, με υπομονή και στοργή όλες τις δυνατότητες, 
για να αναπτύξουν την προσωπικότητά τους επιδιώκο¬ 
ντας συνεχώς να δημιουργήσουν σ’ αυτά, ικανότητα συ¬ 
γκέντρωσης, αυτενέργειας, εμπιστοσύνη στον εαυτό 
τους, αγάπη και ασφάλεια στο νέο τους περιβάλλον. Σε 
καμία περίπτωση δεν επιτρέπεται η κακή μεταχείριση των 
νηπίων (εκφοβισμός, σωματική ποινή). 

στ) Αναλαμβάνει διαδοχικά όλα τα τμήματα-τάξεις του 
Σταθμού και είναι υπεύθυνο των τάξεων του. 

Μαγείρισσα ή Μάγειρας. 

α) Είναι υπεύθυνη για το μαγειρείο και την επιμελημένη 
και έγκαιρη παρασκευή του φαγητού, σύμφωνα με το δι¬ 
αιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής φαγητού, 
εισηγούμενη κάθε σχετικό μέτρο. 

β) Παραλαμβάνει καθημερινά από την διαχειρίστρια βά¬ 
σει υπηρεσιακού σημειώματος την αναγκαία ποσότητα 
υλικών για το ημερήσιο φαγητό , με βάση το διαιτολόγιο 
και υπογράφει το σχετικό δελτίο. 

γ) Τακτοποιείτο μαγειρικά σκεύη και κάθε είδος εστιά- 
σεως και φροντίζει για την καλή τους κατάσταση, ευθυ- 
νόμενος για κάθε απώλεια ή αδικαιολόγητη καταστροφή. 

δ) Προτείνει την λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου. Εκτελεί κά¬ 
θε άλλη εργασία που του ανατίθεται. 

Βοηθός Μαγείρου 

α) Βοηθά το μάγειρα στην προετοιμασία του φαγητού, 
β) Βοηθά το παιδαγωγικό προσωπικό στην διανομή του 
φαγητού στα νήπια. 

γ) Φροντίζει για τη συγκέντρωση των ειδών εστίασης 
μετά το τέλος του φαγητού, 
δ) Εκτελεί κάθε άλλη εργασία που του ανατίθεται. 

Το προσωπικό καθαριότητας-βοηθητικών εργασιών. 

α) Εκτελείτις εργασίες καθαριότητας του σταθμού, και 
είναι υπεύθυνο και υπόλογο για τον ιματισμό που παρα- 
λαμβάνει από την υπεύθυνο του Σταθμού. 

β) Είναι υπεύθυνο για την καθαριότητα των νηπίων, βοη¬ 
θούν τις Νηπιοβρεφοκόμους στο τάισμα, στην προετοι¬ 
μασία για τον μεσημεριανό ύπνο και επιβλέπουν τα νήπια 
κατά την διάρκεια αυτού και τα ετοιμάζουν για την ανα¬ 
χώρηση τους. 

γ) Είναι υπεύθυνο για την αλλαγή των κλινοσκεπασμά¬ 
των, τον έγκαιρο εφοδιασμό των χώρων υγιεινής με τα 
υλικά καθαριότητας και τον ανάλογο ιματισμό (σαπούνι, 
πετσέτες χεριών, χαρτί υγείας κ.λ.π.). 

δ) Χρησιμοποιεί υλικά καθαριότητας που παραλαμβά- 
νει από την διαχειρίστρια με υπηρεσιακό σημείωμα. Ενη¬ 
μερώνει την υπεύθυνο του Σταθμού για τυχόν ελλείψεις. 

ε) Εκτελεί κάθε άλλη εργασία που του ανατίθεται. 

Ο Οδηγός. 

α) Επιλαμβάνεται για την ασφαλή μεταφορά των φιλο- 
ξενουμένων νηπίων προς και από τον Σταθμό, είναι υπεύ¬ 
θυνος για την καλή συντήρηση και καθαριότητα του αυ¬ 
τοκινήτου του Σταθμού και οφείλει να τηρεί σχολαστικά 
τον Κώδικα Οδικής Κυκλοφορίας και τους όρους ασφα¬ 
λούς μεταφοράς των νηπίων. 

β) Εκτελεί εξωτερικές εργασίες του Νομικού Προσώ¬ 
που στο μεσοδιάστημα των μεταφορών. 

Ο Κλητήρας 

Εκτελεί κάθε εργασία που του ανατίθεται σχετικά με την 
διαβίβαση και παραλαβή εγγράφων του ιδρύματος και 
επίδοση σε διάφορες υπηρεσίες 

Άρθρο 11ο 

Πέραντων αρμοδιοτήτων και αντικειμένων κάθε υπηρε¬ 
σίας που αναφέρονται στο άρθρο 10 του παρόντος, ανή¬ 
κουν και όλα τα συναφή, όπως και όσα θα ανατίθενται με 
απόφαση της Διευθύντριας και του Προέδρου του Νομι¬ 
κού Προσώπου. 

Άρθρο 12 

Από τις διατάξεις του ως άνω Ο.Ε.Υ. προκαλείται δαπά¬ 
νη σε βάρος του προϋπολογισμού Νομικού Προσώπου 
του Παιδικού Σταθμού Κοινότητας Μαγούλας το ύψος 
της οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 3 Δεκεμβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 12326 (4) 

Συγκρότηση Επιτροπής του αρ. 19 παρ. 2 του Ν. 2910/ 
2001 όπως αντικαταστάθηκε από το αρ. 32 παρ. 10 
του Ν. 3202/2003. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του αρ. 19παρ.2τουΝ.2910/2001 (ΦΕΚ 
91Α) «Είσοδος και παραμονή αλλοδαπών στην Ελληνική 


Επικράτεια» όπως αντικαταστάθηκε από τις διατάξεις του 
άρθρου 32 παρ. 10 του Ν. 3202/2003. 

3. Τα υπ’ αριθμ. 7838/10.6.2004 και 16697/11.10.2004 
έγγραφα του Υπ. Εσωτερικών, Δημόσιας Διοίκησης και 
Αποκέντρωσης (Δ/νση Αλλοδαπών και Μετανάστευσης) 
για την συγκρότηση της Επιτροπής, αποφασίζουμε: 

Συγκροτούμε στην έδρα της Περιφέρειας Δυτικής Ελ¬ 
λάδος επταμελή Επιτροπή, σύμφωνα με τις διατάξεις του 
ως άνω νόμου, που θα έχει ως έργο να καταρτίζει το τε¬ 
λευταίο τρίμηνο κάθε έτους, έκθεση στην οποία θα κατα- 
χωρούνται οι υπάρχουσες ανάγκες σε εργατικό δυναμικό 
στην Περιφέρεια Δυτικής Ελλάδος και οι κενές θέσεις ερ¬ 
γασίας ανά ειδικότητα και νομό που μπορεί να καλυφθούν 
από αλλοδαπούς αποτελούμενη από: 

1. Το Γ ενικό Γ ραμματέα της Περιφέρειας ή το Διευθυ¬ 
ντή της αρμόδιας Υπηρεσίας Αστικής Κατάστασης καιΑλ- 
λοδαπών και Μετανάστευσης, ως Πρόεδρο. 

2. Τον Προϊστάμενο του Σώματος Επιθεώρησης Εργα¬ 
σίας (Σ.ΕΠ.Ε.). 

3. Έναν εκπρόσωπο του ΕΝΑΕ. 

4. Έναν εκπρόσωπο του ΟΑΕΔ. 

5. Έναν εκπρόσωπο των εργαζομένων. 

6. Έναν εκπρόσωπο των εργοδοτών. 

7. Έναν εκπρόσωπο της ΓΕΣΑΣΕ ή ΠΑΣΕΓΕΣ ως τακτι¬ 
κό μέλος μαζί με τους υποδεικνυόμενους αναπληρωτές 
του. 

8. Γραμματέαςτης Επιτροπής, με τον αναπληρωτή του, 
ορίζεται υπάλληλος της Διεύθυνσης Αστικής Κατάστα¬ 
σης και Αλλοδαπών και Μετανάστευσης. 

9. Στον Πρόεδρο, τα μέλη και τον Γ ραμματέα της Επι¬ 
τροπής θα καταβάλλεται αποζημίωση, το ύψος της οποί¬ 
ας θα οριστεί με κοινή απόφαση των Υπουργών Οικονο- 
μίαο και Οικονομικών, Δημόσιας Διοίκησης και Αποκέ¬ 
ντρωσης. 

10. Με την παραπάνω απόφαση δημιουργείται δαπάνη 
στον προϋπολογισμό της Περιφέρειας, η οποία επί του 
παρόντος δεν μπορεί να υπολογιστεί και θα καλυφθεί από 
τις πιστώσεις του προϋπολογισμού της Περιφέρειας Δυ¬ 
τικής Ελλάδας (ΚΑΕ 0515-ειδ. Φ. 061). 

Η απόφαση αυτή θα έχει θητεία 2 ετών που θα αρχίζει 
από τη δημοσίευσή της στην Εφημερίδα της Κυβερνήσε¬ 
ως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 26 Νοεμβρίου 2004 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 


Απόκτηση Ελληνικής ιθαγένειας απότηνΤρούσκινα 
Ναταλία. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. 5259/2004 απόφαση του Γενικού 
Γ ραμματέα Περιφέρειας Θεσσαλίας, που εκδόθηκε σύμ¬ 
φωνα με τις κείμενες διατάξεις και ύστερα από την υπ’ 
αριθμ. 595/2004 γνωμοδότηση της 4 ης Ειδικής Επιτροπής 
Ν. 2790/2000της Περιφέρειας Κεντρικής Μακεδονίας, γί¬ 
νεται αποδεκτή η από 15.1.2004 αίτηση της ομογενούς 
Τρούσκινα Ναταλίας περί αποκτήσεως της Ελληνικής 
ιθαγένειας, η οποία γεννήθηκε στις 1.8.1975 στο χωριό 
Βολοντάρσκογε του Νομού Ντονέτσκτης Ουκρανίας και 
με στοιχεία: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΠΩΝΥΜΟ ΟΝΟΜΑ 

ΠΑΤΡΟΣ ΓΙΑΠΡΑΧ ΓΕΩΡΓΙΟΣ 

ΜΗΤΡΟΣ (πριντογάμο) ΠΑΠΑΚΙΤΣΑ ΝΑΝΤΕΖΝΤΑ 

Την Ελληνική ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη, εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Τρίκαλα, 7 Δεκεμβρίου 2004 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην υπ’ αριθμ. 2/59695/0022/19.11.2004 κοινή υπουρ¬ 
γική απόφαση που δημοσιεύθηκε στο ΦΕΚ 1768/Β/ 
1.12.2004, γίνονται οι παρακάτω διορθώσεις: 

Α) Επί της σελ. 22895 στο τέλος της παραγράφου 3 του 
άρθρου 5 του διατακτικού της απόφασης, από το εσφαλ¬ 
μένο: «...με απόφαση του Υπουργού ...», στο ορθό «... με 
απόφαση της Υπουργού...». 

Β) Επί της σελ. 22897 στην παράγραφο 17 του άρθρου 
6 του διατακτικού της απόφασης, από το εσφαλμένο «... 
σύμφωνα με την υπ’ αριθμ. 40133/ΔΕ-7268/7.10.2004 
απόφαση του Υπ. Οικονομικών ...», στο ορθό «... σύμφω¬ 
να με την υπ’ αριθμ. 40113/ΔΕ-7268/7.10.2004 απόφαση 
του Υπουργού Οικονομίας και Οικονομικών.». 

(Από το Υπ. Οικονομίας και Οικονομικών) 


(7) 

Στην υπ’ αριθμ. Φ. 15974/1895/28.5.2004 απόφαση του 
Γενικού Γραμματέα Περιφέρειας Αττικής που δημοσιεύ¬ 
θηκε στο ΦΕΚ 939/23.6.2004 τεύχος Β' (σελίδα 12051 
στοίχος 30) γίνεται η εξής διόρθωση στο πατρώνυμο ομο¬ 
γενούς, από το λανθασμένο ΦΕΝΤΙΡ στο ορθό ΘΕΟΔΩ¬ 
ΡΟΣ. 

(Από την Περιφέρεια Αττικής) 

-♦- 

( 8 ) 

Στηντ.τ. 57074/12.11.2004 απόφαση του Γ ενικού Γ ραμ- 
ματέα Περιφέρειας Αττικής (ΦΕΚ 1774/Β/2.12.2004) 
διορθώνονται τα εξής: 

Από το λανθασμένο: 

1. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Η καθημερινή φύλαξη, φροντίδα, ημερήσια διατροφή, 
διαπαιδαγώγηση και ψυχαγωγία νηπίων και βρεφών των 
εργαζόμενων γονέων ή γονέων με άλλα κοινωνικά προ¬ 
βλήματα του Δήμου Πετρούπολης, (.... κλπ). 

Στο ορθό: 

1. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Η καθημερινή φύλαξη, φροντίδα, ημερήσια διατροφή, 
διαπαιδαγώγηση και ψυχαγωγία νηπίων και βρεφών των 
εργαζόμενων γονέων ή γονέων με άλλα κοινωνικά προ¬ 
βλήματα του Δήμου Ν. Ιωνίας (...κλπ). 

Από το λανθασμένο: 

2. ΠΕΡΙΟΥΣΙΑτου ΝΟΜΙΚΟΥ ΠΡΟΣΩΠΟΥ είναι: 

Η κυριότητα και κάθε άλλο εμπράγματο δικαίωμα επί κι¬ 
νητών και ακινήτωντου Δημοσίου, (... κλπ). 

Στο ορθό: 

2. ΠΕΡΙΟΥΣΙΑτου ΝΟΜΙΚΟΥ ΠΡΟΣΩΠΟΥ είναι: 

Η κύριοτητα και κάθε άλλο εμπράγματο δικαίωμα επί κι¬ 
νητών και ακινήτωντου Δήμου και του Δημοσίου, (...κλπ). 

(Από την Περιφέρεια Αττικής) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




